Helen Dore Boylston

**Helen Dore Boylston** (April 4, 1895 – September 30, 1984) nopo nga songulun monuunuat mantad Amerika di nointutunan kopio sabaagi monuunuat di monuat "*[[Sue Barton]]*" om siri nurse om "*Carol Page*" actor series.

## Kointutunan
Nosusu id Portsmouth, New Hampshire, poingion i Boylyston hilo mantad di tangaanak po, namaan nogi yau pinomungaranai do "Troub", koponibaan montok do Troubles. Nokosuang nogi yau hilo id Simmons College, Boston solinaid do sontoun. Kirahi daa yau do minsingilo kokomoi gana pongusapan miagal tapa' dau, nga iri di gana noos pinili dau tu oruhai magawi do pinludaan dau. Nakalantoi yau sabaagi do noos mantad Massachusetts General Hospital ontok di toun 1915 om nokohompit nogi monguhup do pogun dau Parancis, tumanud id First World War miampai di Unit Pongusapan Harvard , soboogian mantad British Expeditionary Force. Minomolingos yau iri ngawi di norualan, hilo id front-line field hospital. Isido nopo diti nga iso noos mombius, om nokorikot taang do kapten. Minonuat i Boylston do koinganan dau id *Sister: The War Diary of a Nurse,* nakalabus ontok di toun 1920.

Kalapas di 1918 Armistice, hilo kasari eropah i Boylston kumaraja montok Red Cross solinaid do duo toun manahak do ko'obian kumaa tulun ginumuan id Albania, Poland, Russia, Italy, om Germany. Nokoruba i Boylston di manaanahak ruputan, Rose Wilder Lane, tanak tondu di Laura Ingalls Wilder hilo id kulita tapui pialatan do Paris om Warsaw. Solinaid hilo id United States, pakaraja i Boylston sabaagi luguan jabatan susumakit labus id gana anestesiologi id Massachusetts General Hospital, om nogi sabaagi songulun noos psikiatri id New York City om luguan noos id Connecticut hospital. Id pialatan do toun 1921 om 1924, kinumaraja kaagu yau miampai di Red Cross in Europe, om di toun 1925 minonuat yau  do kahandaman dau ontok di maamaso po yau do minsingilo id gana noos, iri nopo nga nakalabus id *American Journal of Nursing*. 

Kakal po modosi i Boylston montok pamanahan om minonuat yau kumaa tambalut "Manu i tapa do tumoronong oku, nga omulok oku po! Nokuro tu amu oku minog do masi? Nunu kopio di komoyon do koposion sokiro aiso o kahandaman solinaid 40 toun poimpasi?" Ontok di toun 1926, minoi i Lane and Boylston hilo id Eropah miampai dimpoton do mundaliu mooi hilo id Albania om mogihum kousinan miampai monuat. Montok do kopotoundaan, id pialatan do tuIan Gomot om Manom 1926, mion yolo hilo id Paris, minsingilo boros Parancis, Itali, German, om Rusia id Berlitz School..  Ontok di wulan Magus, minomoli yolo o kurita di kiwotik merun, Model T Ford i namaan diolo pomungaranai sabaagi "Zenobia" montok do mamantang  Bedouin rani do timpu kodori, minoi kaagu hilo id Albania miampai monguunguhup i mantad Parancis, Yvonne. Iso akaun indalanon, i roitan do *Monompogunan Miampai Zenobia: Paris kumaa Albania mantad [[Ford Model T|Model T Ford]]* i nakalabus ontok di toun 1983. 

## Karya

* *Sister: The War Diary of a Nurse* (1920)
* *Sue Barton, Student Nurse* (1936)
* *Sue Barton, Senior Nurse* (1937)
* *Sue Barton, Visiting Nurse* (1938)
* *Sue Barton, Rural Nurse* (1939)
* *Sue Barton, Superintendent of Nurses* (1940)
* *Sue Barton, Neighborhood Nurse* (1949)
* *Sue Barton, Staff Nurse* (1952)
* *Carol Goes Backstage* (1941)
* *Carol Plays Summer Stock* (1942) (published as *Carol in Repertory* in the United Kingdom, 1944)
* *Carol on Broadway* (1944)
* *Carol on Tour* (1946)
* *Clara Barton: Founder of American Red Cross* (1955 and 1963)
* *Travels With Zenobia: Paris to Albania by Model T Ford* (with Rose Wilder Lane) (1983)

## Bibliografi

* 

## Sukuon